Verisuonikatetriyhdyshenkilön tehtävät

1. On kiinnostunut infektioiden torjunnasta ja on kiinnostunut kehittämään omaa osaamistaan ja sitä kautta yksikkönsä työntekijöiden osaamista verisuonikatetrialkuisten infektioiden torjunnassa.
2. Tekee aktiivisesti yhteistyötä infektioyksikön, oman yksikkönsä infektioyhdyshenkilön ja verisuonikatetrityöryhmän kanssa.
3. Osallistuu verisuonikatetreihin liittyviin koulutuksiin ja välittää koulutuksista saatua tietoa työyksikkönsä koko henkilökunnalle.
4. Tiedottaa verisuonikatetrien käsittelyyn liittyvistä uusista ja päivitetyistä toimintaohjeista.
5. Tiedottaa uusista verisuonikatetreihin liittyvistä tuotteista ja niihin liittyvistä uusista toimintaohjeista. Ohjaa uusien tuotteiden ja ohjeiden käyttöönottoa ja huolehtii niiden noudattamisesta.
6. Tekee säännöllisesti ja/tai tarvittaessa verisuonikatetrien käsittelyyn liittyviä havainnointikierroksia yksikössä. Tiedottaa ja antaa palautetta havainnointikierroksien tuloksista esim. osastotunneilla.
7. Seuraa ja tiedottaa työyksikössään Eskon kliinisen tilannekuvan verisuonikatetrien käsittelyyn liittyvien raporttien tuloksia.
8. Tunnistaa ja nostaa esille työyhteisössä kehitettäviä asioita verisuonikatetrien käsittelyssä sekä huolehtii, ettei yksikössä ole vääriä infektioiden torjuntakäytäntöjä.
9. Seuraa työyksikkönsä verisuonikatetreihin liittyviä infektioita (SAI-rekisteri) ja antaa niistä säännöllisesti palautetta.
10. Perehdyttää työntekijät ja opiskelijat:
	* verisuonikatetrien käsittely
	* pisto- ja viiltovahinkojen estäminen ja toiminta veritartuntavaaratilanteessa
	* infektioiden torjunta lääkehoidon toteutuksessa.